OzLabs/hebrew-wiki-articles huggingface dataset:
הלשכה המרכזית למודיעין ומבצעים

הלשכה המרכזית למודיעין ומבצעים (בצרפתית: Bureau Central de Renseignements et d'Action), נודע בראשי התיבות BCRA, היה גוף הביון הצרפתי בימי מלחמת העולם השנייה – קודמו של SDECE, שירות המודיעין הצרפתי.

BCRA נוצרה על ידי המפקד העליון של צרפת החופשית בשנת 1940, ופיקד עליו לראשונה, מייג'ור אנדרה דוואברין, שכונה "קולונל פאסי".<ref>Simon Kitson, The hunt for Nazi spies: Fighting espionage in Vichy France (U of Chicago Press, 2008).</ref> דה גול הקים את מערכת המודיעין הצרפתית החופשית שלו לשילוב תפקידים צבאיים ופוליטיים כאחד, כולל פעולות סמויות. הוא בחר בעיתונאי פייר ברוסולט (1903–1944) לעמוד בראש הלשכה Central de Renseignements et d'Action (BCRA). המדיניות התהפכה בשנת 1943 עם מינויו של עמנואל ד'אסטרייה (1900–1969), שר הפנים, שהתעקש על שליטה אזרחית במודיעין הפוליטי.<ref>Sébastien Laurent, "The free French secret services: Intelligence and the politics of republican legitimacy." Intelligence and National Security 15.4 (2000): 19-41.</ref>

== היסטוריה ==
לארגון קדם המשרד השני של המטה הכללי הצרפתי, שהייתה סוכנות הביון הצבאית החיצונית הצרפתית מאז 1871.

לאחר תבוסת צרפת בשנת 1940, אורגן שירות המודיעין של משטר צרפת של וישי כמרכז המידע הממשלתי (Centre d’information gouvernemental, CIG), בניהולו של האדמירל פרנסואה דרלאן. לדברי הקולונל לואי ריבט, ראש המשרד השני מאז 1936, זמן קצר לאחר תבוסת צרפת ביוני 1940, הוא, קפטן פול פאיול, וחברים שונים בשירות הביון נפגשו בסמינר של בון-אנקונטרה שליד אגן. בסיועו של הגנרל מקסים ווייגאן, הם תכננו להחיות את המודיעין הצרפתי במסגרת המאבק בכיבוש הגרמני. עד אוגוסט 1942 הגוף נודע בראשי התיבות BMA ובתור Bureau des Menées Antinationales, הלכה לפעולולת נגד לאומיות. ב-1943 אורגנה בחשאי כשירות הביטחון הצבאי על ידי פייר לאוואל ואדמירל דארלן, שנזקקו לארגון כזה כדי לנסות לשמור על ריבונות צרפת של וישי.

בינתיים, ב-1 ביולי 1940, הממשלה הגולה של צרפת החופשית בלונדון הקימה שירות מודיעין משלה. הגנרל שארל דה גול מינה את מייג'ור דוואברין לפקד על הארגון. הסוכנות, שהייתה ידועה בתחילה בשם Service de Renseignements (SR), תשנה את שמה ל-Bureau central de renseignements et d'action militaire (BCRAM) ב-15 באפריל 1941, ושוב תשנה שמה ל-BCRA ב-17 בינואר 1942.

עם ההתפייסות בין הגנרל אנרי ז'ירו לבין שארל דה גול בשנת 1943, הורתה ועדת השחרור הלאומית הצרפתית על מיזוג BCRA ושירותי המודיעין החשאיים של ריבט לגוף חדש: (DGSS, , המינהל הכללי לשירותים מיוחדים). לואי ריבט התפטר מתוך התנגדות לארגון החדש.

בשנת 1944 הפך DGSS ל-"Direction générale des études et recherches" (DGER, ה"מינהל הכללי למחקר ולימוד"), שהפך ל"שירות לתיעוד חיצוני וסיכול ריגול" ("SDECE", Service de" documentation extérieure et de contre-espionnage") בשנת 1945 ושימש כסוכנות המודיעין הצרפתית במרבית שנות המלחמה הקרה.

== ראו גם ==
* צרפת החופשית
* SDECE
* מנהלת המבצעים המיוחדים

== קישורים חיצוניים ==
* [https://web.archive.org/web/20110929234033/http://www.france-libre.net/bcra.php BCRA], באתר france-libre.net 

== הערות שוליים ==

קטגוריה:צרפת במלחמת העולם השנייה
קטגוריה:ארגוני ביון
קטגוריה:קהילת המודיעין הצרפתית
קטגוריה:צרפת החופשית
קטגוריה:יחידות צבא במלחמת העולם השנייה
נואה קאהן

נואה קאהן (באנגלית: Noah Kahan; נולד ב-1 בינואר 1997<ref></ref>) הוא זמר-יוצר אמריקאי ממוצא יהודי.<ref></ref>

== ביוגרפיה ==
=== ראשית חייו ===
קאהן נולד בסטאפורד, ורמונט לאב יהודי ולאם נוצריה, ולמד בתיכון האנובר.<ref></ref> כשהיה בן 8, קאהן החל לכתוב שירים, שהעלה אותם מאוחר יותר ל-SoundCloud.

השראתויו של קאהן הם פול סיימון, קט סטיבנס, Counting Crows, הוזייר וממפורד אנד סאנז.<ref></ref>

=== קריירה ===
ב-2016, קאהן הוחתם אצל חברת התקליטים ריפבליק רקורדס. בהמשך השנה, הוא החל לעבוד על מספר סינגלים עם המפיק ג'ואל ליטל. בינואר 2017, הוא הוציא את הסינגל הראשון שלו, "Young Blood".

ב-15 בספטמבר 2017, הוא הוציא את הסינגל "Hurt Somebody". ב-12 בינואר 2018, הוא הוציא גרסה מחודשת לשיר, בשיתוף פעולה עם הזמרת ג'וליה מייקלס.<ref></ref> הגרסה המחודשת הגיעה, בשיאה, למקום השמיני בפלנדריה.

ב-12 בינואר 2018, הוא הוציא את המיני-אלבום הראשון שלו, Hurt Somebody. בהמשך השנה, הוא הוציא את הסינגל "False Confidence". השיר הגיע, בשיאו, למקום השמיני במצעד האיירפליי האלטרנטיבי למבוגרים של בילבורד.

ב-2019, הוא הוציא את הסינגלים "Mess" ו-"Cynic". השירים הגיעו, בשיאם, למקומות ה-26 וה-30 במצעד האיירפליי האלטרנטיבי למבוגרים של בילבורד בהתאמה.

ב-14 ביוני 2019, הוא הוציא את אלבום האולפן הראשון שלו, Busyhead.<ref>[https://www.idolator.com/7743882/noah-kahan-debut-album-busyhead-tour?chrome=1 Finally! Noah Kahan Announces Debut LP, ‘Busyhead’] - Idolator (published April 8, 2019)</ref>

ב-1 במאי 2020, הוא הוציא את המיני-אלבום השני שלו, Cape Elizabeth.

ב-17 בספטמבר 2021, הוא הוציא את אלבום האולפן השני שלו, I Was/I Am.

ב-18 ביולי 2023 הוא הוציא את הסינגל "Dial Drunk" עם פוסט מאלון. ב-23 בנובמבר קאהן ציין את הופעת הבכורה שלו בטרקלין ה-Live Lounge של רדיו BBC 1 הכללה את השיר "Stick Season" וקאבר לבלדה של אוליביה רודריגו, "Lacy". קאהן צפוי להופיע כאורח מוזיקלי ב"סאטרדיי נייט לייב", בהנחיית אמה סטון, ב-2 בדצמבר.<ref></ref>

== דיסקוגרפיה ==
=== אלבומי אולפן ===
* 2019: Busyhead
* 2021: I Was/I Am
* 2022: Stick Season

=== מיני-אלבומים ===
* 2018: Hurt Somebody
* 2020: Cape Elizabeth

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="6" |2024
!פרס גראמי
|תגלית השנה
| rowspan="2" |נואה קאהן
|
|<ref></ref>
|-
!פרס בחירת הקהל
|האמן החדש של השנה
|
|<ref></ref>
|-
!פרס המוזיקה הבריטית
|השיר הבינלאומי הטוב ביותר
|"Stick Season"
|
|<ref></ref>
|-
! rowspan="3" |פרס המוזיקה של iHeartRadio
|האמן החדש הטוב ביותר (אלטרנטיבי ורוק)
| rowspan="2" |נואה קאהן
|
| rowspan="3" |<ref></ref>
|-
|פרס הכוכב החברתי
|
|-
|הליריקה הטובה ביותר
|"Dial Drunk"
|
|}

== קישורים חיצוניים ==

== הערות שוליים ==

קטגוריה:זמרים יהודים
קטגוריה:זמרים-יוצרים אמריקאים
קטגוריה:זמרים-יוצרים יהודים
קטגוריה:זמרים יהודים אמריקאים
קטגוריה:פזמונאים יהודים
קטגוריה:פזמונאים אמריקאים
קטגוריה:זמרים אמריקאים
קטגוריה:אמריקאים שנולדו ב-1997
הר גולדרינג

הר גולדרינג (באנגלית: Mount Goldring) הוא פסגה בחצי האי פרניק, באזור חוף לובה של ארץ גרהאם שבאנטארקטיקה.

הפסגה ממוקמת מצידו הצפוני של קרחון מרפי, וממזרח לפיורד לאלמאנד.

== היסטוריה ==
=== גילוי ומיפוי ההר ===

ההר מופה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE), אשר צילמה את האזור בעונת המחקר (הקיץ האנטארקטי) 1956 – 1957.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של דניס סי. גולדרינג (Denis C. Goldring), שהיה גאולוג מטעם סקר שטחי חסות איי פוקלנד אשר שהא באי דיטייל הסמוך, בעונת המחקר (הקיץ האנטארקטי) 1956 – 1957.

== קישורים חיצוניים ==
* [https://web.archive.org/web/20210602214036/https://geonames.usgs.gov/apex/f?p=gnispq:5:::NO::P5_ANTAR_ID:5802 הר גולדרינג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5455&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גולדרינג] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-66.08006475319625,-66.93123639332237,11&?query=&?map_type=hybrid תצלום לוויין של אזור ההר, תוך סימון אתרים נוספים באזור] באתר copernix
* [https://mapcarta.com/25613640 מפת אזור הר גולדרינג]

== הערות שוליים ==

גולדרינג
גולדרינג
גולדרינג
קרחון מרפי (אנטארקטיקה)

קרחון מרפי (באנגלית: Murphy Glacier) הוא קרחון בחצי האי פרניק, באזור חוף לובה של ארץ גרהאם שבאנטארקטיקה.

מוצאו של הקרחון בנונאטאק לאמפיט.

קרחון מרפי ממוקם מדרום להר גולדרינג.

הקרחון זורם לכיוון מערב צפון-מערב, לעבר צוק אורפורד, שם הוא מתמזג עם קרחון וילקינסון, ממזרח לפיורד לאלמאנד בחוף לובה.

== היסטוריה ==
=== גילוי ומיפוי הקרחון ===

הקרחון מופה לראשונה בהתבסס על תצלומי אוויר שצולמו על ידי משלחת הסקר האווירי של שטחי חסות איי פוקלנד, בספטמבר 1956, בעונת המחקר (הקיץ האנטארקטי) 1956 – 1957.

=== מקור השם ===

הקרחון נקרא על שמו של תומאס ל. מרפי (Thomas L. Murphy), שהיה עוזר מודד באי דיטייל בשנת 1956, ועמד בראש סקר שטחי חסות איי פוקלנד.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940 – 2005], P 7</div>

== קישורים חיצוניים ==
* [https://web.archive.org/web/20210602222956/https://geonames.usgs.gov/apex/f?p=gnispq:5:::NO::P5_ANTAR_ID:10410 קרחון מרפי] באתר הסקר הגאולוגי של ארצות הברית (מאורכב)
* [https://data.aad.gov.au/aadc/gaz/scar/search_names_action.cfm?search_text=9987&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מרפי] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-66.42819402565719,-66.89488730958627,11&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix
* [https://www.mindat.org/feature-6638530.html קרחון מרפי] באתר mindat

== הערות שוליים ==

מרפי
מרפי
אולכסנדר טימצ'יק

אולכסנדר ואסיליוביץ' טימצ'יק (; נולד ב-20 בינואר 1997 בכפר קריקליבץ שבמחוז ויניצה) הוא כדורגלן אוקראיני, המשחק בעמדת המגן בקבוצת דינמו קייב מליגת העל האוקראינית ובנבחרת אוקראינה.

== קריירה ==
החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2016 קודם לקבוצה הבוגרת. בשנת 2017 הושאל למשך חצי עונה לקבוצת סטאל קמנסקה. בהמשך הושאל לקבוצת זוריה לוהנסק.

בעונת 2020/2021 שולב בהרכב הראשון של דינמו קייב.

==נבחרת==
טימצ'יק שיחק בשורות נבחרת הנערים של אוקראינה (עד גיל 17) ובהמשך גם בהנבחרת הצעירה.

בנבחרת הלאומית של אוקראינה משחק טימצ'ק מאז ספטמבר 2020. משחקו הראשון במדי הנבחרת היה מול במסגרת ליגת האומות. טימצ'יק נכלל בסגל נבחרת אוקראינה ליורו 2020, אך לא שותף באף אחד משחקי הנבחרת בתחרות.

נכלל בסגל נבחרת אוקראינה לטורניר יורו 2024.

==תארים==
* אליפות אוקראינה: 2020/2021
* הגביע האוקראיני: 2020/2021

==קישורים חיצוניים==

== הערות שוליים ==

קטגוריה:מגני כדורגל אוקראינים
קטגוריה:כדורגלני זוריה לוהנסק
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוקראינים שנולדו ב-1997
ראש עיריית סוצ'י

ראש עיריית סוצ'י (ברוסית: Глава города Сочи) היא המשרה הרמה בעיר סוצ'י והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בעיר הוצג לראשונה בשנת 1874 עם ריינהולד גארבה כראש העיר הראשון.

== ראש עיריית סוצ'י ==
===מאז 1991===
{| class="wikitable"
!#
! ראש העיר
! תחילת כהונה
! סוף כהונה
! הערות
|-
| 1
| ניקולאי קרפוב
| דצמבר 1991
| 2000
| תחילה מונה על ידי מושל מחוז קרסנודאר, נבחר בבחירות הראשונות לראשות העיר סוצ'י ב-1 בדצמבר 1996.
|-
| 2
| לאוניד מוסטובוי
| 2001
| 2003
| נבחר בסיבוב הבחירות השני ב-13 במאי 2001.
|-
| 3
| ויקטור קולודיאז'ני
| 2004
| 17 באפריל 2008
| נבחר בבחירות מה-25 באפריל 2004.
|-
| 4
| ולדימיר אפנאסנקוב
| 29 ביוני 2008
| 30 באוקטובר 2008
| מה-16 באפריל ועד 29 ביוני 2008 - שימש כממלא מקום.
|-
| -
| דשמבולאט חטובוב
| 30 באוקטובר 2008
| 20 בינואר 2009
| שימש באופן זמני כראש העיר.
|-
| 5
| אנטולי פחומוב
| 12 במאי 2009
| 9 בספטמבר 2019
| מ-20 בינואר עד ל-12 במאי 2009 שימש כממלא מקום; ניצח בבחירות 26 באפריל, נכנס לתפקידו ב-12 במאי.<ref></ref><ref>[https://www.rbc.ru/rbcfreenews/5d762b189a7947251120c88b Мэр Сочи Пахомов покинул свой пост]</ref>
|-
| 6
| אלכסיי קופאיגורודסקי
| 11 בספטמבר 2019
| מכהן
| מ-9 בספטמבר עד ל-11 בספטמבר 2019 היה ממלא מקום. חברי מועצת העיר סוצ'י בחרו בו ב-10 בספטמבר. נכנס לתפקידו ב-11 בספטמבר.<ref></ref>
|}

==קישורים חיצוניים==
* 

==הערות שוליים==

קטגוריה:מושלים וראשי עיריות ברוסיה
קטגוריה:סוצ'י
ולדימיר פיניוב

ולדימיר פיניוב (1957 – אפריל 2001) היה רוסי–ישראלי שהואשם בהיותו רוצח סדרתי והתאבד בטרם החל משפטו. הוא הואשם ברציחתם של שלושה אנשים והודה ברציחתם של אדם או שניים נוספים.

==ביוגרפיה==
פיניוב נולד ברוסיה בשנת 1957, ועבד ככימאי. בשנת 1993 עלה לישראל עם אשתו ושלושת ילדיו, והתיישב בשכונת רמת הנשיא בבת ים. לאחר מספר חודשים נמלטה אשתו מהבית לבית מחסה לנשים מוכות, וטענה כי בעלה הכה אותה ואיים לרצוח אותה. כתוצאה מכך ניתק פיניוב קשר עם משפחתו, הפך לחסר בית והתמכר לאלכוהול.

עם השנים, בנה לעצמו צריף בדיונות באזור התעשייה בבת ים, ואף בנה בו ג'קוזי מאולתר. ביתו החדש הפך למאורת סמים, ואירח בקביעות חסרי-בית אחרים. בשנת 1998 אובחן במרכז הרפואי לבריאות הנפש אברבנאל כסובל מסכיזופרניה פסיכופתית, אך סירב לכל טיפול, סירב להתאשפז ולא עמד בקריטריונים לאשפוז בכפייה.

==הרציחות==
פיניוב, שגר בצריף יחד עם בת זוגו סבטלנה, התווכח רבות עם חסרי בית אחרים וטען כי הם מנסים לפגוע בו וברכושו.

בחורף 1999 חנק ורצח את התייר האוקראיני ניקולאי גראסימוב וקבר אותו בדיונות של בת ים בסיועו של חסר בית אחר, אלכסיי ארטמנוב. לאחר מספר חודשים, הוא רצח את ארטמנוב, וקבר אותו בדיונות כשהוא נעזר בחסר בית אחר, שנודע רק בשם "בוראטינו" (בוראטינו הוא שמה של דמות פיקטיבית רוסית המבוססת על פינוקיו). ביולי 2000 נקלע לוויכוח עם ויאטסלב "סלאבה" שוורץ, שעבר להתגורר יחד עם פיניוב וסבטלנה זמן קצר קודם לכן. בעוד השניים שיכורים, חבט פיניוב בראשו של שוורץ ולאחר מכן חנק אותו למוות וקבר אותו תחת עץ סמוך.

==המעצר והחקירות==
לקראת סוף שנת 2000 פנתה למשטרה בת זוגו של פיניוב, סבטלנה, וטענה כי הוא הודה בפניה שרצח מספר אנשים וקבר את גופותיהם בדיונות של בת ים.

ב-2 בנובמבר 2000 עצרה המשטרה את פיניוב. בחקירתו הודה פיניוב ברצח ארבעה או חמישה בני אדם, אך התקשה לזכור את הספירה המדויקת מכיוון שהיה שיכור בעת כל מעשי הרצח. למרות זאת, הוא תיאר במדויק היכן נמצאים אתרי הקבורה, ואמר כי לעיתים חפר והטמין מחדש את הגופות כראות עיניו. לטענתו כל הרציחות היו בשל ויכוחים אישיים על הסגות גבול ועניינים דומים. הוא הוסיף כי ראה גופה של אישה שנקברה בדיונות, אך לא זכר אם הוא היה זה שרצח אותה או לא. בשל אכזריותו ואופי פשעיו כינו אותו החוקרים "חניבעל".

מספר ימים לאחר מעצרו הובא פיניוב לדיונות, ולמרות שבתחילה הכחיש - הוא הצביע בפני השוטרים על שני אתרי קבורה, בהם נמצאו גופותיהם המרקיבות של ארטמנוב ושוורץ. זמן קצר לאחר מכן נמצאה גם גופתו של גראסימוב, אבל למרות המאמצים שנעשו - לא נמצאו באזור גופותיהם של קורבנות נוספים.

==מותו==
באפריל 2001, עוד לפני פתיחת משפטו, התאבד פיניוב בחדר מעצרו. מראיון שערכו איתו פסיכיאטרים ופורסם לאחר מותו התברר כי פיניוב היה מודע לחלוטין למעשיו בעת מעשי הרצח, וכי לא חש חרטה עליהם. במשטרה טענו כי עוד מספר חסרי בית נעלמו בצורה מסתורית בעת פעילותו של פיניוב, וכי ייתכן שגם הם מצאו את מותם בידי פיניוב.

==הערות שוליים==

קטגוריה:מתאבדים ישראלים: חשודים בפלילים
קטגוריה:רוצחים סדרתיים ישראלים
קטגוריה:ישראלים שנולדו ב-1957
קטגוריה:רוסים שנולדו ב-1957
קטגוריה:ישראלים שנפטרו ב-2001
קטגוריה:רוסים שנפטרו ב-2001
תן סורי

תן סורי (שם מדעי: Canis aureus syriacus) הוא תת-מין של תן זהוב, השייך לסוג כלב שבמשפחת הכלביים.
איור של תן סורי האוויר על ידי [[אלפרד ברם]]
התן הסורי נפוץ בישראל.

== תיאור ==
התן הסורי מאופיין באוזניו החומות. פרוות גופו היא צהובה בגב, בהירה יותר בצדדים וצהובה-לבנה באזור הבטן והחזה. כמו כן, ישנו פס כהה המתמשך מאפו עד לסוף זנבו.

אורך גופו הוא 60–90 ס"מ, אורך זנבו הוא 20–30 ס"מ, אורך ראשו הוא 15–18 ס"מ ומשקלו הוא 5–12 ק"ג<ref></ref>.

== תפוצה ==
תת-מין זה נפוץ בישראל, סוריה<ref></ref>, לבנון וירדן.

== קישורים חיצוניים ==

* [https://eol.org/pages/1267820 תן סורי], באתר האנציקלופדיה של החיים 

== הערות שוליים ==

קטגוריה:בעלי חיים שתוארו ב-1833
קטגוריה:טקסונים שתוארו בידי כריסטיאן גוטפריד אהרנברג
קטגוריה:ארץ ישראל: כלביים
קטגוריה:סוריה: יונקים
משה מבורגוס

רבי משה בן שלמה בן שמעון מבורגוס היה מגדולי מקובלי קסטיליה. נולד בין השנים 1220–1225 ופעל במאה ה-13 בספרד בעיר בורגוס.

== ביוגרפיה ==
רבי משה היה תלמידו של רבי אברהם אבולעפיה - בזמן שערך מסע מסע נדודים ברחבי אירופה, אסף אבולעפיה קבוצות קטנות של תלמידים ולימדם תורה, ובפרט את "מורה נבוכים" בשיטתו המיוחדת. תלמידיו הבולטים במסע זה היו שניים: רבי משה בן שמעון מבורגוס, שעליו הוא כתב "אדם גדול ונכבד", ור' יוסף בן אברהם ג'יקטיליה בעל הספר "שערי אורה".

כמו כן היה רבי משה תלמידם של האחים רבי יעקב הכהן, ורבי יצחק בן יעקב הכהן, הוא למד מהם במחצית הראשונה של המאה ה-13.

רבי משה הוא הראשון שמאחר את לימודי הקבלה מגיל 40 ואילך וכפי שכתב בספרו:
רבי משה התנגד בצורה חריפה לפילוסופיה וכדברי תלמידו רבי יצחק דמן עכו, 

== חיבוריו ==
רבי משה חיבר חיבורים שונים, כולם עוסקים בענייני קבלה, אך רבים נשארו בכתב יד ולא נדפסו מעולם:
* עמוד השמאלי
* מאמר על האצילות השמאלית
* סוד סמיכות גאולה לתפילה
* סוד עשר ספירות העמר
* פרוש שם של מ"ב אותיות
* ספר האורה
*סוד י"ג מידות ופירושן וגימטריות שלהן

== לקריאה נוספת ==
* תולדות תורת הסוד העברית: ימי הביניים, כרך ט': המקובלים בספרד במאה השלוש עשרה - מרכז זלמן שזר לחקר תולדות העם היהודי: ירושלים תשע"ג/2013
* רבי משה מבורגוש, תלמידו של ר' יצחק הכהן ושרידי כתביו, תרביץ, ירושלים תרצ"ד, חלק א שנה ג', עמ' 258–286, חלק ב שנה ד, עמ' 54–77, חלק ג, שנה ד, עמ' 50–60, חלק ד, שנה, עמ' 305–323.
* אבי קלנבך, עיבוד של ספר עמוד השמאלי לר' משה מבורגוש: העתקת ושזירת תעודות קבליות בכתבי יד ובדפוסים, כתב העת קבלה, 41, 258-271, תשע"ח.
* מרים שקד, בירורים בקבלתו של רבי משה מבורגוס, עבודת גמר באוניברסיטת תל אביב, כסלו תשמ"ז.

== קישורים חיצוניים ==
* יוסף דן, [https://library.osu.edu/projects/hebrew-lexicon/99995-files/99995095/99995095-015/99995095-015-107-126.pdf היחס לדמונולוגיה בספר העמוד השמאלי לר' משה מבורגוס], דמתה לתמר, באר שבע תשע"ה, 107-126.
* 
*גרשם שלום, [https://www.academia.edu/44562714/Gershom_Scholem_Moses_ben_Solomon_Ben_Simeon_of_Burgos_in_Encyclopedia_Judaica_vol_12_Jerusalem_Keter_1972_col_427 רבי משה בן שמעון מבורגוס], אנציקלופדיה יודאיקה 
* 

== הערות שוליים ==

קטגוריה:ראשוני המקובלים בימי הביניים
קטגוריה:ראשוני ספרד
קטגוריה:אישים שחיו במאה ה-13
צ'ריקאו

צ'ריקאו (בבלארוסית: Чэрыкаў; ברוסית: Че́риков, צ'ריקוב; ביידיש: טשעריקאָוו) היא עיר בבלארוס, והיא מרכז מחוז-משנה צ'ריקאו במחוז מוהילב. אוכלוסייתה מונה כ-8,000 תושבים (נכון ל-1 בינואר 2020).

== היסטוריה ==
=== הדוכסות הגדולה של ליטא ===
סמל העיר, [[1862]]
האזכור הראשון בכתב ליישוב בצ'ריקאו מתוארך לשנת 1460. לאחר הרפורמה המנהלית-טריטוריאלית (בשנים 1565–1566) היא הפכה לחלק ממחוז-משנה אורשה שבפלך ויטבסק. בשנת 1578 הפכה העיר למרכז כלכלי בכלכלת המחוז.

בתחילת המאה ה-17 קיבלה צ'ריקאו מעמד של עיר. בשנת 1641 העניקו המלך והדוכס הגדול ולדיסלאב הרביעי לעיר את זכויות מגדבורג ואת סמלה.

=== כחלק מהאימפריה הרוסית ===
פרויקט שיפוץ עירוני, [[1839]]
עקב חלוקת פולין הראשונה של האיחוד הפולני-ליטאי בשנת 1772, צ'ריקאו הפכה לחלק מהאימפריה הרוסית, ומעמדה הורד לשטעטל. בשנת 1773, צקריקוב קיבלה בחזרה מעמד של עיר והפכה למרכז מחוזי במחוז מסטיסלבקי. בשנת 1787 היו 300 בתים בעיר, 2 כנסיות פעלו ובית ספר. בשנת 1789 נפתח בית ספר דו-כיתתי. בסוף המאה ה-18 היה מסלול הרכבת של מוגילב-צ'אוסי-קריצ'וב-מסטיסלב דרך צ'ריקאו, במאה ה-19 הכביש המהיר מוסקבה-וורשה עבר דרכה. בשלב זה, היו בה 3 מזחים על נהר הסוז'; נערכו בה ירידי סוסים, מפעל סוכר. בשנת 1811 היו בעיר 364 חצרות. בתחילת שנות ה-40 – 380 בתי עץ ו-2 בתי אבן, בשנת 1848 – 407 בתים.

בעיר הייתה קהילה יהודית והיה לה בית כנסת.

=== כחלק מברית המועצות ===
ב-25 במרץ 1918 הוכרזה צ'ריקאו כחלק מהרפובליקה העממית של בלארוס. ב-1 בינואר 1919 היא הפכה לחלק מהרפובליקה הסובייטית הסוציאליסטית הבלארוסית (BSSR). שטחי צ'ריקאו נכבשו על ידי הרפובליקה הסובייטית הפדרטיבית הסוציאליסטית הרוסית, ובשנת 1924 הוחזרה צ'ריקאו ל-BSSR.

בשנת 1939 מנתה אוכלוסיית צ'ריקאו 4,779 בלארוסים (74.5%), 949 יהודים (14.8%), 528 רוסים (8.2%), 72 אוקראינים, 23 פולנים.<ref>[http://www.demoscope.ru/weekly/ssp/ussr_nac_39_ra.php?reg=659 Чериковский район]</ref> במהלך מלחמת העולם השנייה, מ-17 ביולי 1941 עד 1 באוקטובר 1943 הייתה צ'ריקאו תחת כיבוש גרמני, והוקם בה גטו ליהודי העיר .

בשנים 1959–1962 וב-1965–1966 הייתה צ'ריקאו חלק ממחוז המשנה קריצ'ב. בשנים 1962–1965 הייתה חלק ממחוז משנה קרסנופוליה.

==הקהילה היהודית==

== קישורים חיצוניים ==
* 

* 
* 
* [https://ru.wikisource.org/wiki/ЕЭБЕ/Чериков צ'ריקוב], ביברייסקיה אנציקלופדיה 
* 
* 

== הערות שוליים ==

קטגוריה:מחוז מוהילב: ערים
ג'ון מוזס

ג'ון מוזס (באנגלית: John Moses; 12 ביוני 1885 – 3 במרץ 1945) היה פוליטיקאי אמריקאי, שכיהן כמושלהּ ה-22 של מדינת דקוטה הצפונית בשנים 1939–1945, ולאחר מכן ייצג אותה לקצרה בסנאט של ארצות הברית מינואר 1945 ועד למותו במרץ אותה שנה.

== ביוגרפיה ==
מוזס נולד בעיר סטרנד (Strand) שבמחוז רוגלנד שבנורווגיה, בשנת 1885. הוא היה בנם של הכומר הנריק ב. ואיזבלה (אקרסברג) מוזס. הוא למד בבית ספר ציבורי בנורווגיה, והשלים את לימודיו התיכוניים בתיכון קונגסוינגר בשנת 1900. ב-1903 היה לבוגר המכללה הצעירה באוסלו במהלך 1905 מוזס היגר לארצות הברית, ובשנים 1906–1911 עבד בתאגיד "הרכבת הצפונית הגדולה" (Great Northern Railway). ב-1912 החל ללמוד באוניברסיטת דקוטה הצפונית , וב-1914 השלים לימודי תואר ראשון. בשנה העוקבת החל את לימודיו בבית הספר למשפטים של האוניברסיטה, ממנו קיבל תואר שני במשפטים. בשנת 1917 החל לעסוק בעריכת דין בהייזן.

משנת 1919 עד 1923, ומאוחר יותר משנת 1927 עד 1933, כיהן מוזס כתובע מטעם המדינה במחוז מרסר. ב-1936 הגיע מוזס למקום השלישי במירוץ המשולש לתפקיד מושל דקוטה הצפונית, מאחורי המושלים לשעבר ויליאם לנגר ו-וולטר ולפורד. בראשית 1939 מוזס הושבע לתפקידו כמושל המדינה לאחר כהונתו השנייה של ויליאם לאנגר בתפקיד. מוזס פעל לצמצום את השפעתו של לנגר; הוא שאף לקצץ בהוצאות הממשלה ולאזן את תקציב המדינה.

מוזס כיהן כמושל דקוטה הצפונית בעת מלחמת העולם השנייה. הוא ניסה לעודד תעשיות ששגשגו מכוח המלחמה לעבור אל דקוטה הצפונית ולייצר בה, אך דקוטה הצפונית דורגה אחרונה מבין מדינות ארצות הברית שקיבלו הטבות מהוצאות המלחמה הממשלתיות. למרות היעדר הקצבות בזמן המלחמה, ממשלו של מוזס נהנה מתקופה של שגשוג עבור המדינה. גשמים היו בשפע והיה שוק מוכן למוצרי חקלאות. מוזס היה מושל עממי: במהלך מסע הבחירות שלו נשא נאומים באנגלית, גרמנית או נורווגית, בהתאם לקהל הבוחרים הרלוונטי לו. מוזס, דמוקרט, זכה להערכה משני צדי המפה הפוליטית.

בבחירות 1944 ניצח מוזס את ג'רלד ניי בבחירות לייצוג דקוטה הצפונית בסנאט של ארצות הברית. הוא נפטר ב-3 במרץ 1945, שבועות אחדים אחרי תחילת שליחותו בגבעת הקפיטול. הוא נטמן בבית העלמין סנט מרי בביסמרק.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1182/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1183-1184.
</div>

== קישורים חיצוניים ==
* 
* 

== הערות שוליים ==

קטגוריה:אמריקאים ממוצא נורווגי
קטגוריה:מהגרים מנורווגיה לארצות הברית
קטגוריה:בוגרי אוניברסיטת דקוטה הצפונית
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1885
קטגוריה:אמריקאים שנפטרו ב-1945
מתיאס דה לוס סנטוס (בלם)

מתיאס דה לוס סנטוס (בספרדית: Matías de los Santos; נולד ב-22 בנובמבר 1992) הוא כדורגלן אורוגוואי המשחק בעמדת הבלם בוולס סארספילד.

==קריירה==
דה לוס סנטוס החל את קריירת המשחק שלו בקבוצת הנוער של פניארול,<ref name="DEP1"></ref> אך המשיך בקבוצות נוער מקומיות, וב-25 באוקטובר 2013 ערך את הופעת הבכורה שלו בליגת העל האורוגוואית במדי דאנוביו.<ref name="TEN1"></ref> במאי 2014 הוא כבש את שער הבכורה שלו בליגה, ובתום העונה זכה עם הקבוצה באליפות.

ב-30 ביוני 2017 הושאל לעונה אחת למיונאריוס מליגת העל הקולומביאנית<ref name="DAN1"></ref><ref name="FUT1"></ref> וזכה עימה באליפות טורניר הפינליססיון ובסופר קאפ הקולומביאני. ביוני 2018 רכשה אותו מיונאריוס לצמיתות תמורת 820 אלף אירו.

ביולי 2019 הושאל לעונה אחת לוולס סארספילד מליגת העל הארגנטינאית,<ref name="VS1"></ref><ref name="ESPN1"></ref><ref name="OVA1"></ref> וביוני 2020 שב למיונאריוס.

ב-17 בפברואר 2021 עבר לוולס סארספילד בהעברה חופשית, וחתם על חוזה לשלוש עונות.<ref></ref>

==תארים==
;דאנוביו
* אליפות אורוגוואי (1): 2013/2014

;מיונאריוס
* אליפות קולומביה (1): 2017
* הסופר קאפ הקולומביאני (1): 2018

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:סלטו: כדורגלנים
קטגוריה:כדורגלני דאנוביו
קטגוריה:כדורגלני מיונאריוס
קטגוריה:כדורגלני ולס סארספילד
קטגוריה:אורוגוואים שנולדו ב-1992
חואן אקוסטה

חואן מנואל אקוסטה דיאס (בספרדית: Juan Manuel Acosta Díaz; נולד ב-11 בנובמבר 1993) הוא כדורגלן אורוגוואי המשחק בעמדת המגן הימני במונטווידאו וונדררס.

==קריירה==
אקוסטה ערך את הופעת הבכורה שלו במדי קבוצת בוגרים ב-6 במרץ 2016 במדי רוצ'ה, בניצחון 1–0 על סרו לארגו במסגרת הליגה האורוגוואית השנייה.<ref></ref>

ב-1 בפברואר 2017 עבר לסרו לארגו, גם היא מהליגה האורוגוואית השנייה. בתום עונת 2018 העפיל עם הקבוצה לליגת העל האורוגוואית. בעונת 2019 סיימה הקבוצה במקום השלישי בליגה, ובעונת 2020 העפיל עם הקבוצה עד לשלב המוקדמות השני של גביע הליברטדורס.

עקב עונתו הטובה,<ref></ref> ב-3 בינואר 2020 עבר לפניארול. באוגוסט 2021 הושאל לסרו לארגו עד לתום העונה.<ref></ref> ב-6 בינואר 2022 עבר למונטווידאו וונדררס, גם היא מליגת העל האורוגוואית.

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:כדורגלני פניארול
קטגוריה:כדורגלני מונטווידאו וונדררס
קטגוריה:אורוגוואים שנולדו ב-1993
אלכסנדר דולגורוקי

אלכסנדר דולגורוקי (ברוסית: Александр Сергеевич Долгоруков; 29 באוקטובר 1841, מחוז צ'רניגוב – 7 ביוני 1912, סנקט פטרבורג) היה נצר למשפחת אצולה רוסית שעשה קיירה בחצר הצאר.

==ביוגרפיה==
אלכסנדר דולגורוקי נולד באחוזה משפחתית באזור צ'רניגוב (אוקראינה של כיום). לאחר סיום הלימודים במסגרת ביתית, הוא החל שרות ממשלתי בשנת 1858. בשנת 1860 דולגורוקי החל לשרת בנציגות רוסית בברלין וכעבור שנה בפריז. בהמשך הוא חזר לסנקט פטרבורג והמשיך לשרת במסגרת משרד החוץ.

בשנת 1883 הוא קודם לראש הטקס בחצר הקיסר ובתפקיד זה היה במהלך טקס ההכתרה של אלכסנדר השלישי, קיסר רוסיה ושל ניקולאי השני, קיסר רוסיה.

בשנת 1905 הוא מונה למועצה המדינית.

אלכסנדר דולגורוקי היה בעל שטחי נדל"ן נרחבים. בשטחים שבבעלותו בין היתר הוקמו מפעלי סוכר.

דולגורוקי נפטר ב-1912 ונטמן במנזר אלכסנדר נבסקי. על פעילות בחצר הצאר לדולגורוקי הוענקו מספר עיטורים.

אלכסנדר דולגורוקי התחתן עם רוזנת שובלובה בשנת 1868. לזוג היו שבעה ילדים. נכדתם סופקה סקיפווית גדלה אצלם בבית לאחר גירושין של הוריה. היא נמלטה מרוסיה ביחד עם סבתה והתגוררה בפריז. על פעילות במהלך מלחמת העולם השנייה להצלת יהודים היא קיבלה הכרה כחסידת אומות העולם.

==קישורים חיצוניים==

* [https://vivaldi.nlr.ru/ab000000744/view/#page=522 נתונים אישיים]

==הערות שוליים==

קטגוריה:אצולה רוסית
קטגוריה:דיפלומטים רוסים
קטגוריה:מקבלי עיטור אלכסנדר נבסקי (האימפריה הרוסית)
קטגוריה:ילידי 1841
קטגוריה:נפטרים ב-1912
יז'י פטרסבורסקי

יז'י פטרסבורסקי (בפולנית: Jerzy Petersburski; 20 באפריל 1895, ורשה – 7 באוקטובר 1979, ורשה) היה מלחין ומנצח פולני ממוצא יהודי.

==קורות חיים==
יז'י פטרסבורסקי נולד בוורשה למשפחת מוזיקאים. הוא למד בקונסרבטוריון של ורשה והמשיך ללימודי מוזיקה בווינה. אמריך קלמן הכיר את יכולתו והמליץ לו להמשיך בהלחנה.

בשנת 1922 ביחד עם בן דודו ארתור גולד יז'י פטרסבורסקי הקים תזמורת ג'אז. בשנות ה-30 של המאה ה-20 הוא כתב מוזיקה לסרטים רבים שצולמו באותה תקופה בפולין. בשנת 1936 הוא כתב טנגו To ostatnia niedziela שבוצע על ידי מייצ'יסלב פוג וזכה לפופולריות גדולה.

לאחר פרוץ מלחמת העולם השנייה יז'י פטרסבורסקי גויס לצבא ולאחר כיבוש פולין הגיע לברית המועצות. בהיותו במינסק הוא הקים תזמורת ג'אז חדשה שרובה הייתה מאזרחי פולין לרבות הנריק גולד. שיריו זכו לפופולריות גדולה במיוחד תכול המטפחת בביצוע של קלבדיה שולז'נקו. בהמשך הוא הצטרף לצבא אנדרס ועזב את תחומי ברית המועצות.

לאחר סיום מלחמת העולם השנייה, יז'י פטרסבורסקי התגורר בארגנטינה. באותה תקופה הוא כתב שיר שנכלל ברפרטואר של שרה גורבי. בשנת 1967 הוא חזר לפולין. יז'י פטרסבורסקי נפטר בוורשה בשנת 1979.

==קישורים חיצוניים==

* 

קטגוריה:מלחינים יהודים פולנים
קטגוריה:מנצחים יהודים פולנים
קטגוריה:מוזיקאים יהודים פולנים
קטגוריה:מוזיקאי טנגו
קטגוריה:חיילי צבא אנדרס
קטגוריה:ילידי 1895
קטגוריה:פולנים שנפטרו ב-1979
ראלף הדלי

ראלף הדלי (באנגלית: Ralph Hedley; 31 בדצמבר 1848 – 14 ביוני 1913) היה צייר, מגלף בעץ ומאייר ריאליסטי, הידוע בעיקר בציוריו המתארים סצנות של חיי היומיום בצפון מזרח אנגליה.<ref>Ralph Hedley - Tyneside Painter by John Millard, Tyne and Wear Museums, Newcastle-on-Tyne 1990.</ref>

== ביוגרפיה ==
ראלף והוריו ריצ'רד ואנה הדלי נולדו בג'לינג ווסט ליד ריצ'מונד שבצפון יורקשייר, ועברו לניוקאסל על טיין בסביבות 1850, בעקבות המהפכה התעשייתית.<ref>Cass, Eddie (2003). "Ralph Hedley and His Sword-Dance Paintings". Folk Music Journal. London: English Folk Dance and Song Society. 8 (3): 335.</ref> כשהיה בן 13 בערך, הוא למד אצל תומאס טווידי בסדנאות גילוף עץ, במקביל למד אמנות ועיצוב בבית הספר הממשלתי בניוקאסל,<ref></ref> והשתתף בשיעורי ערב בבית הספר אצל ויליאם בל סקוט. בגיל 14 הוענקה לו מדליית ארד על ידי המחלקה לאמנות ומדע.

לאחר שסיים את לימודיו, הקים הדלי עסק מצליח לגילוף עצים, תוך ייצירת ליטוגרפיות לעיתונות המקומית וניצל כל הזדמנות לעבוד כאמן. הציור הראשון שלו התקבל לתערוכה באקדמיה המלכותית בשנת 1879. יחד עם הנרי ה. אמרסון ורוברט ג'ובלינג הקימו את מועדון Bewick שעודד והציג את עבודתם של האמנים המקומיים בצפון מזרח, והעלו את התערוכה הראשונה בשנת 1884.<ref></ref>

דוגמאות לעבודות גילוף העץ שלו ניתן למצוא בכנסיית הקתדרלה של ניקולס הקדוש, ניוקאסל, בין השנים 1882–1889. ניתן לראות עבודות גילוף אחרות בכנסיית סנט אנדרו, ניוקאסל על טיין וכנסיות רבות בצפון מזרח.

== קריירה ==
ראלף הדלי, הרופא
הוא היה חבר באגודה המלכותית לאמנים בריטים, והציג יותר מחמישים מציוריו באקדמיה המלכותית בין השנים 1879–1904. הוא הפך לנשיא מועדון Bewick והיה סגן נשיא מועדון האמנות של סאות' שילדס.

ציוריו של הדלי זוכים להערכה בשל התיעוד שהם מספקים על חיי היומיום בטיינסייד בסוף המאה ה-19 ותחילת המאה ה-20.

כבר בזמן מותו של הדלי ביוני 1913, העיתון "ניוקאסל דיילי כרוניקל" זיהה את ערך יצירתו, וכתב כי "מה שברנס עשה עבור האיכרים של סקוטלנד עם עטו, ראלף הדלי יצר עם המברשת והפלטה שלו עשה עבור הכורים בנורת'מברלנד - אדם ועמל."<ref></ref>

מספר עבודות של הדלי, ביניהן "חתול בחלון קוטג'", "הליכה הביתה" ידועות ברחבי העולם, רבות מהן שוכפלו כהדפסים פופולריים. במארס 2004 נמכר ציור "הטורניר", המתאר קבוצת נערים שנאבקים זה בזה, תמורת 44,000 ליש"ט - שיא לציור של הדלי במכירה פומבית.<ref></ref>

הדלי הוא אחד הדמויות בניוקאסל שזכו לכבוד בתוכנית לוחות הנצחה בעיר [10]. הלוח הוצב ב־29 בנובמבר 2004, ברחוב בל גרוב 19 שם התגורר הדלי משנת 1885 ועד מותו בשנת 1913.

הגלריה לאמנות לאינג (Laing) מחזיקה באחד הגופים הגדולים של יצירתו של הדלי, כולל 41 ציורי שמן ושלושה צבעי מים, והציגה תערוכה מרכזית שהוקדשה להדלי בשנת 1990.

== גלריה ==
<gallery mode="packed" heights="180">
File:Charles I touching the scrofulous.jpg

File:Out of Work or Nothing Doing - Ralph Hedley - Google Cultural Institute.jpg

File:Ralph Hedley The tournament 1898.jpg

File:Ralph Hedley The truant's log 1899.jpg
</gallery>
== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1848
קטגוריה:בריטים שנפטרו ב-1913
שורש 106

שורש 106 או בַּאי בּוּ (בסינית: 白部, פיניין: Bái bù) הוא השורש המאה וששה של הכתב הסיני. פירושו "לבן" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 109 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:白-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:白-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:白-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:白-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קוים נוספים
! תווים
|-
| +0
| style="font-size: large;" |白
|-
| +1
| style="font-size: large;" |百癿
|-
| +2
| style="font-size: large;" |皀皁(=皂)皂皃(=貌<small>->豸</small>/兒<small>->儿</small>完<small>->宀</small>)
|-
| +3
| style="font-size: large;" |的
|-
| +4
| style="font-size: large;" |皅皆皇皈
|-
| +5
| style="font-size: large;" |畠皉皊皋皌皍(=即<small>->卩</small>)
|-
| +6
| style="font-size: large;" |皎皏皐(= 皋)皑<sup>SC</sup> (= 皚)
|-
| +7
| style="font-size: large;" |皒皓皔皕皖
|-
| +8
| style="font-size: large;" |皗皘皙
|-
| +10
| style="font-size: large;" |皚皛皜(=暠<small>/暠->日</small>)皝皞
|-
| +11
| style="font-size: large;" |皟皠皡(= 皞)
|-
| +12
| style="font-size: large;" |皢皣皤皥(= 皞)
|-
| +13
| style="font-size: large;" |皦皧皨
|-
| +14
| style="font-size: large;" |皩
|-
| +15
| style="font-size: large;" |皪皫
|-
| +16
| style="font-size: large;" |皬
|-
| +18
| style="font-size: large;" |皭
|}

== לקריאה נוספת ==
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=767D מאגר Unihan - U+767D]

קטגוריה:שורשים (כתב סיני)
טרנבוד

טרנבוד (בהונגרית: Tarnabod) הוא כפר במחוז הווש בצפון מזרח הונגריה.

על פי עדויות ארכאולוגיות חיו באזור בני אדם כבר בתקופת האבן. בעת החדשה האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1333.

הכנסייה הרומית-קתולית בכפר החלה להבנות בשנת 1720 והיא שופצה ונבנתה מחדש מאז מספר פעמים.

בשנת 1880 חיו בטרנבוד 16 יהודים, לפחות שלושה מהם נרצחו בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
קורדליה אדוורדסון

קורדליה אדוורדסון (בגרמנית: Cordelia Edvardson; 1 בינואר 1929 – 29 באוקטובר 2012) הייתה עיתונאית שוודית, סופרת וניצולת שואה ילידת גרמניה. היא הייתה כתבת ירושלים בעיתון השוודי סוונסקה דאגבלאדט בין השנים 1977–2006.<ref name=":0"></ref> אדוורדסון דיווחה בהרחבה בעיתון זה על הסכסוך הישראלי-פלסטיני,<ref name=":0" /> והיא הייתה בעלת טור בעיתון עד שעזבה את התפקיד בשנת 2006.<ref name=":0" />

== ביוגרפיה ==
אדוורדסון נולדה במינכן, גרמניה, בשנת 1929.<ref name=":0" /> וגדלה כנוצרייה כקתולית. עם זאת, מאחר שאביה, הרמן הלר, היה יהודי, אדוורדסון נעצרה על ידי הנאצים במהלך השואה וגורשה למחנות הריכוז טרזיינשטט ואושוויץ.<ref name=":0" /> גם סבה מצד אמה היה יהודי והמיר את דתו לקתולי.

לאחר מלחמת העולם השנייה, אדוורדסון היגרה לשוודיה והחלה את הקריירה שלה כעיתונאית. בשנת 1984 פרסמה אוטוביוגרפיה המתעדת את חייה כניצולת שואה, אשר זיכתה אותה בפרס הספרותי "פרס האחים שול".<ref name=":0" />

=== מותה ===
קורדליה אדוורדסון נפטרה ממחלה בסטוקהולם ב-29 באוקטובר 2012, בגיל 83.

== קישורים חיצוניים ==

* [https://www.skbl.se/en/article/CordeliaEdvardson קורדליה מריה אדוורדסון], באתר Svenskt kvinnobiografiskt lexikon

== הערות שוליים ==

קטגוריה:ניצולות השואה
קטגוריה:זוכי פרס האחים שול
קטגוריה:ילידות 1929
קטגוריה:שוודים שנולדו ב-1929
קטגוריה:נפטרות ב-2012
קטגוריה:נפטרים ב-2009
שורש 47

סדר הכתיבה של צ'ואן בו (川)
שורש 47, או צ'ואן בּוּ (בסינית: 巛部, פיניין: Chuān bù) הוא השורש הארבעים-ושבעה של הכתב הסיני. פירושו "נהר" והוא אחד מתוך 31 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 26 תווים (מתוך 49,030) שניתן למצוא תחת שורש זה.

תצורה נוספת נפוצה של צ'ואן בּוּ היא 川, ואף עליה ישנן תוספות של שורשים או קווים היוצרים תווים שונים, כגון: 州 (אי בנהר, או ישות מדינית), 𠆯 (לקום), 氚 (טריטיום).

== התפתחות ==
<gallery>
קובץ:川-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:川-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:川-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:川-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |巛巜川
|-
| +3
| style="font-size: large;" |州巟巠巡
|-
| +8
| style="font-size: large;" |巢巣<sup>JP</sup> (=巢)
|-
| +12
| style="font-size: large;" |巤
|}

== לקריאה נוספת ==
* 
*  

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5DDB מאגר Unihan - U+5DDB]

קטגוריה:שורשים (כתב סיני)
ג'ניה ברקמן

יבגני (ג'ניה) יהונתן ברקמן (נולד ב-9 בספטמבר 1991) הוא כדורגלן ישראלי המשחק בעמדת הבלם בהפועל נוף הגליל, בה גם משמש כקפטן הקבוצה.

==קריירה==
ברקמן התחיל לשחק כדורגל כאשר בגיל 9 הצטרף לקבוצת הילדים של הפועל נוף הגליל, ושיחק בכל קבוצות הגיל של המועדון. ב-1 בנובמבר 2010 ברקמן ערך את הופעת הבכורה שלו בקבוצה הבוגרת בתיקו 2-2 נגד מכבי באר שבע. ב-27 באוגוסט 2012 ברקמן הבקיע את שער הבכורה שלו בקבוצה בניצחון 2-3 נגד בית"ר תל אביב רמלה.

ביולי ברקמן חתם בהפועל כפר סבא. בעונתו הראשונה במועדון, ברקמן היה שותף לעלייה של כפר סבא לליגת העל ואף המשיך לשחק בקבוצה גם בעונתה הראשונה בליגת העל.

ב-23 ביולי 2020 ברקמן חזר לנוף הגליל ובסיום עונתו הראשונה במועדון רשם עלייה שנייה בקריירה לליגת העל.

==תארים==
; הפועל כפר סבא
*ליגה לאומית: 2018/2019

; הפועל נוף הגליל
*ליגה לאומית: 2020/2021

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל נוף הגליל
קטגוריה:כדורגלני הפועל כפר סבא
קטגוריה:נוף הגליל: כדורגלנים
קטגוריה:ישראלים שנולדו ב-1991
מנהל רוסקוסמוס

מנהל רוסקוסמוס, רשמית מנכ"ל התאגיד הממלכתי לפעילות חלל "רוסקוסמוס" (ברוסית: Генеральный директор государственной корпорации по космической деятельности «Роскосмос»), הוא נושא המשרה הגבוה ביותר של רוסקוסמוס, סוכנות החלל של הפדרציה הרוסית. המנהל משמש כיועץ בכיר לענייני מדעי החלל של נשיא רוסיה.

סגן מנהל רוסקוסמוס משמש כמפקד שני של הסוכנות ואחראי כלפי המנהל על מתן תכנון והנחיות מדיניות עבור הסוכנות. השניים מייצגים את רוסקוסמוס בפני המינהל הנשיאותי, הדומה הממלכתית, ראשי סוכנויות ממשלתיות פדרליות, ארגונים בינלאומיים וארגונים חיצוניים. הם גם מפקחים על העבודה השוטפת של המחלקות השונות של רוסקוסמוס.

המנהל הנוכחי הוא יורי בוריסוב, שמונה על ידי הנשיא ולדימיר פוטין ב־15 ביולי 2022.

==היסטוריה==
לפני הקמת סוכנות החלל הרוסית, את תפקידי תיאום פעילויות החלל האזרחיות תיאם משרד ממשלתי לבניית מכונות כללית. השר היה אחראי בפועל על תוכנית החלל הסובייטית ובמשרה זו כיהנו פיוטר גורמיקין (1955–1957), סרגיי אפאנסייב (1965–1983), ויטאלי בקלאנוב (1983–1988), ויטאלי דוֹגוּז'ייב (1988–1989) ואולג שישקין (1989–1991).

המנהל הראשון של סוכנות החלל הרוסית היה יורי קופטב. במהלך כהונתו סבלה הסוכנות ממשבר כלכלי, והוא שהוביל את הטיסות הפרטיות לחלל, והיה גם המנהל הוותיק ביותר, שמילא את התפקיד בשנים 1992 עד 1999.

== מנהלים ==
{| class="wikitable sortable plainrowheaders" style="text-align: center;"
! class="unsortable" scope="col" |דיוקן
! scope="col" style="width:170px;" | שם
! scope="col" style="width:120px;" | תחילת כהונה
! scope="col" style="width:120px;" | סיום כהונה
|-
|
| scope="row" | יורי קופטב
| 25 בפברואר 1992
| 11 במרץ 2004
|-
 scope="row" | אנאטולי פרמינוב
| 12 במרץ 2004
| 28 באפריל 2011
|-
 scope="row" | ולדימיר פופובקין
| 29 באפריל 2011
| 10 באוקטובר 2013
|-
 scope="row" | אולג אוסטפנקו
| 10 באוקטובר 2013
| 21 בינואר 2015
|-
 scope="row" | איגור קומארוב
| 21 בינואר 2015
| 24 במאי 2018
|-
 scope="row" | דמיטרי רוגוזין
| 24 במאי 2018<ref></ref>
| 15 ביולי 2022
|-
 scope="row" |יורי בוריסוב
| 15 ביולי 2022
|
|-
|}

== קישורים חיצוניים ==

* [http://www.Roscosmos.ru רוסקוסמוס]

==הערות שוליים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
הפלת מטוס T-39 ב-1964

אנדרטת הנצחה ליד אתר ההתרסקות
ב-28 בינואר 1964 מטוס Sabreliner מדגם T-39 של חיל האוויר האמריקני יורט במהלך משימת אימון סמוך לארפורט שבמזרח גרמניה על ידי מטוס מיג 19 של חיל האוויר הסובייטי. שלושת אנשי הצוות נהרגו.

==רקע==

המלחמה הקרה התפתחה בין הגוש הסובייטי לבין ארצות הברית, קנדה ומדינות מערב אירופה, והמתיחות בין ארצות הברית לבין ברית המועצות הגיעה לשיאה במדינות הגובלות במסך הברזל ובעיקר מערב גרמניה ומזרח גרמניה כאשר היחסים בין שתי המעצמות התאפיינו בעוינות. דוגמה בולטת לעוינות זו התבטאה במשבר מטוס הריגול U-2 שבו הפילו הסובייטים מטוס ריגול אמריקני במאי 1960.

==האירוע==
ב-28 בינואר 1964 מטוס דו מנועי מדגם T-39 של חיל האוויר האמריקאי המריא מויסבאדן שבמערב גרמניה במשימת אימון שגרתית שאמורה להימשך כ-3 שעות. הטיסה התחילה ללא אירועים מיוחדים, ו-47 דקות לאחר ההמראה הבחינו במכ"ם של שני בסיסים חיל האוויר האמריקאי כי המטוס טס לעבר מזרח גרמניה במהירות של 800 קמ"ש. הבסיסים ניסו ליצור תקשורת עם המטוס, אך זה לא השיב בשל תקלה טכנית בציוד התקשורת בו.

לאחר שהמטוס חצה את הגבול למזרח גרמניה, שני מטוסים הוזנקו לעברו, ולאחר 11 דקות המטוס הופל. בהמשך אותו היום פנו האמריקאים לסובייטים בבקשה לחפש אחר המטוס ואחר ניצולים. ב-30 בינואר הסובייטים נתנו לאמריקאים גישה לאתר ההתרסקות. גופות הטייסים נשלחו לארצות הברית, ואילו שרידי המטוס נשלחו לברלין.

==קישורים חיצוניים==

קטגוריה:תקריות ואסונות תעופה ב-1964
קטגוריה:חיל האוויר של ארצות הברית: תקריות ואסונות
קטגוריה:המלחמה הקרה
קטגוריה:גרמניה המזרחית: היסטוריה
טרנמרה

טרנמרה (בהונגרית: Tarnaméra) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בטרנמרה מספר התושבים נמצא בירידה. כך, בשנת 1990 חיו בכפר 1,678 תושבים ובשנת 2021 רק 1,589 תושבים.

האזור מיושב לסירוגין מהמאה ה-14 עד ימינו, היישוב עצמו הוזכר לראשונה בכתבים משנת 1334.

== יהודי טרנמרה ==
יהודים חיו בטרנמרה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|19
|
|-
|1880
|22
|1,219
|-
|1910
|36
|
|-
|1920
|39
|
|-
|1930
|33
|
|-
|1941
|24
|2,342
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
איגנסיו לאקינטנה

איגנסיו חסוס לאקינטנה מארסיקו (בספרדית: Ignacio Jesús Laquintana Marsico; נולד ב-1 בפברואר 1999) הוא כדורגלן אורוגוואי המשחק בעמדת הקשר והקיצוני הימני ברד בול ברגנטינו.

==קריירה==
לאקינטנה החל את קריירת המשחק שלו בקבוצת הנוער של דפנסור ספורטינג האורוגוואית. ב-8 בספטמבר 2018 ערך את הופעת הבכורה שלו בליגה, בתיקו 1–1 עם סרו.<ref></ref>

ב-26 באוגוסט 2021 עבר לפניארול, וחתם על חוזה לשתי עונות. הוא ערך את הופעת הבכורה שלו במועדון ב-12 בספטמבר 2021, וב-4 באוקטובר כבש צמד שערי בכורה.

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:פאיסנדו: כדורגלנים
קטגוריה:כדורגלני דפנסור ספורטינג
קטגוריה:כדורגלני פניארול
קטגוריה:כדורגלני רד בול ברגנטינו
קטגוריה:אורוגוואים שנולדו ב-1999
חסוס טרינדאדה

חסוס אמיליאנו טרינדאדה פלורס (בספרדית: Jesús Emiliano Trindade Flores; נולד ב-10 ביולי 1993) הוא כדורגלן אורוגוואי המשחק בעמדת הקשר האחורי והמגן בפניארול.

==קריירה==
טרינדאדה החל את קריירת המשחק שלו בקבוצת הנוער של ראסינג קלוב האורוגוואית. ב-24 בנובמבר 2012 ערך את הופעת הבכורה שלו בליגה, בהפסד 0–2 לנסיונל.<ref></ref>

בינואר 2019 הוא עבר לפניארול, אחרי למעלה מ-150 משחקים במדי ראסינג קלוב.<ref></ref>

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:קשרי כדורגל אורוגוואים
קטגוריה:סלטו: כדורגלנים
קטגוריה:כדורגלני ראסינג מונטווידאו
קטגוריה:כדורגלני פניארול
קטגוריה:אורוגוואים שנולדו ב-1993
ניגונה של השכונה

"ניגונה של השכונה" הוא שיר שכתב והלחין עוזי חיטמן ויצא לאור בשנת 1976.

==רקע==
חיטמן כתב את השיר בעודו משרת בצה"ל. השיר הוא הסתכלות נוסטלגית על ילדותו, ועל שכונת "גבעת נפוליאון" בה הוא גר.

השיר הוקלט לראשונה על ידי להקת הפופולים בה היה חבר חיטמן. לאחר מכן הוקלט על ידי יזהר כהן. אמנים נוספים שהקליטו את השיר היו עדנה לב, שלומי שבת במסגרת האלבום עבודה עברית שרים עוזי חיטמן, אבנר גדסי וליאור פרחי.

==קישורים חיצוניים==
* יוסי חרסונסקי, [https://yosmusic.com/yos8670/ ניגונה של השכונה], באתר יוסימיוזיק
* 

==הערות שוליים==

קטגוריה:שירי 1976
קטגוריה:שירי עוזי חיטמן
קטגוריה:שירי יזהר כהן
קטגוריה:שירים בעברית
קטגוריה:שירים שהולחנו על ידי עוזי חיטמן
קטגוריה:שירים על ילדות
חדר כביסה

חדר כביסה ב[[מתקן המעצר בגואנטנמו]]
חדר כביסה (לעיתים נקרא גם חדר שירות) הוא חדר שמיועד לרכז את האמצעים לכביסה ולתחזוקה של בגדים ומוצרי טקסטיל אחרים.

== תכולה ושימוש ==
בצורתו הבסיסית ביותר כולל חדר הכביסה מכונת כביסה וכיור ייעודי לכביסה. ציוד נוסף בחדר כביסה יכול להיות מייבש כביסה, מגהץ וקרש גיהוץ, אמצעים לאחסון חומרי ניקוי, שולחן לקיפול בגדים ולעיתים אף ציוד לתפירה. חדר כביסה הכולל את כל הציוד מאפשר את כל היקף הטיפול הנדרש בבגדים - כביסה במכונה וכביסה ידנית של אריגים עדינים, ייבוש הכביסה, גיהוץ וקיפול הבגדים ואף ביצוע תיקונים.

== מיקום ==
חדרי כביסה קיימים הן בבתים פרטיים והן בבתים משותפים. בנוסף, ניתן למצוא חדרי כביסה גם לשימוש האורחים בקמפינג, בבתי מלון (לכביסה עצמית של ציוד המלון), בבסיסי צבא קטנים, ועוד.

=== חדר כביסה משפחתי ===
חדרי כביסה בבתי מגורים מודרניים ניתן למצוא במרתפים, בצמוד למטבח או למוסך, ובסמוך לחדרי השינה. בדירות, נפוץ השימוש במרפסת הצמודה לחדר רחצה כ"מרפסת שירות" המכילה את הציוד לכביסה, ומאפשרת תליית כביסה על מתלה כביסה צמוד אליה.

=== חדר כביסה משותף ===
חדר כביסה עשוי להיות חלק מהשטח הציבורי בבניין מגורים, או כאמור לעיל במקומות בהם אין מגורים של קבע. היתרון של חדרי כביסה משותפים הוא שהם מבטלים את הצורך בהקצאת שטח לכביסה בכל הדירות וההשקעה הנדרשת ברכישה ותחזוקת הציוד מתחלקת בין מספר רב של משתמשים. חדרי כביסה משותפים בדרך כלל גדולים יחסית וממוקמים בשטחים "זולים" כבמרתף ועל הגג. בנוסף, הציוד בחדרי כביסה משותפים יהיה מגוון ועמיד יותר.

== ראו גם ==
* מכבסה

== קישורים חיצוניים ==

כביסה
קטגוריה:כביסה
מרים ליכטהיים

מרים ליכטהיים (3 במאי 1914 – 27 במרץ 2004) הייתה אגיפטולוגית ילידת טורקיה אמריקאית-ישראלית, הידועה בשל התרגומים שביצעה ממצרית קדומה.

== ביוגרפיה ==
מרים נולדה באיסטנבול ב-3 במאי 1914 לריכרד ליכטהיים, יליד גרמניה, פוליטיקאי, פובליציסט ויהודי ציוני מוכר, ולאשתו אירנה, ספרדייה יהודית ששפת האם שלה הייתה יוונית. אחיה הבכור יליד 1912, היה העיתונאי וההיסטוריון ג'ורג' ליכטהיים.<ref></ref> מ-1913 עד 1917 היה ריכרד ליכטהיים יורשו של ויקטור ג'ייקובסון, נציג ההסתדרות הציונית העולמית באיסטנבול. עקב חשדות לריגול ולאחר תום מלחמת העולם הראשונה, חזרה משפחת ליכטהיים לגרמניה בשנת 1919.<ref></ref>

בשנת 1934 עלתה המשפחה לארץ ישראל, שם למדה מרים אצל יעקב פולוצקי באוניברסיטה העברית בירושלים. בתחילת השנה, בכיתה המצרית של פולוצקי היו ארבעה תלמידים; בסוף רק היא נשארה. בתקופתה באוניברסיטה העברית, אביה ריכרד, הפך לנציג ההסתדרות הציונית העולמית בחבר הלאומים, ועבר לז'נבה יחד עם אשתו. הם חזרו לישראל בשנת 1946 לאחר סיום מלחמת העולם השנייה והכרזת העצמאות.

בשנת 1941, לאחר סיום לימודיה, נסעה מרים לארצות הברית, שם למדה וקיבלה דוקטורט באגיפטולוגיה מאוניברסיטת שיקגו. תחילה, היא עבדה כספרנית אקדמית באוניברסיטת ייל, ולאחר מכן עברה לאוניברסיטת קליפורניה בלוס אנג'לס, שם הייתה ביבליוגרפית ומרצה על המזרח עד פרישתה בשנת 1974.

בשנת 1982 חזרה לישראל, שם לימדה באוניברסיטה העברית בירושלים בה למדה בעבר. היא נפטרה בשנת 2004.

== עבודות ==
בשנת 1973, מרים הוציאה לאור את הכרך הראשון של "ספרות מצרית קדומה" (בקיצור: AEL), עם תרגומים של טקסטים של הממלכה העתיקה והתיכונה. ביצירה זו היא מתארת את מקורם והתפתחותם של ז'אנרים ספרותיים שונים במצרים, המבוססים על אוסטרקון, כתובות חקוקות באבן וטקסטים של פפירוס. בשנת 1976 הופיע הכרך השני של הספר, אשר מכיל טקסטים של הממלכה המצרית החדשה, ואחריו בשנת 1980 הגיע הכרך השלישי העוסק בספרות האלף הראשון לפני הספירה. אנתולוגיות נפוצות אלה הפכו לקלאסיקות בתחום האגיפטולוגיה, המתארות את ספרות מצרים העתיקה.

== הערות שוליים ==

קטגוריה:אגיפטולוגיות
קטגוריה:אמריקאים ישראלים
קטגוריה:ספרניות ומידעניות ישראליות
קטגוריה:אגיפטולוגים
קטגוריה:ספרנים ומידענים ישראלים
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:ישראליות שנולדו ב-1914
קטגוריה:אמריקאיות שנולדו ב-1914
קטגוריה:ישראלים שנולדו ב-1914
קטגוריה:ישראליות שנפטרו ב-2004
קטגוריה:אמריקאיות שנפטרו ב-2004
שורש 108

שורש 108 או מין בּוּ (בסינית: 皿部, פיניין: Mǐn bù) הוא השורש המאה ושמונה של הכתב הסיני. פירושו "צלחת", או "כלי קיבול" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 129 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:皿-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:皿-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:皿-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:皿-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |皿
|-
| +2
| style="font-size: large;" |盀盁
|-
| +3
| style="font-size: large;" |盂
|-
| +4
| style="font-size: large;" |盃盄盅盆盇(= 盍)盈
|-
| +5
| style="font-size: large;" |盉益盋盌盍盎盏<sup>SC</sup> (= 盞)盐<sup>SC</sup> (=鹽<small>->鹵</small>)监<sup>SC</sup> (= 監)
|-
| +6
| style="font-size: large;" | 盒盓盔盕盖盗<sup>SC/JP</sup> (= 盜)盘<sup>SC</sup> (= 盤)盙盚盛
|-
| +7
| style="font-size: large;" |盜
|-
| +8
| style="font-size: large;" |盝盞盟
|-
| +9
| style="font-size: large;" |盠盡盢監
|-
| +10
| style="font-size: large;" |盤
|-
| +11
| style="font-size: large;" |盥盦盧
|-
| +12
| style="font-size: large;" |盨盩盪
|-
| +13
| style="font-size: large;" |盫盬
|-
| +15
| style="font-size: large;" |盭
|-
| +16
| style="font-size: large;" |蘯
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=76BF מאגר Unihan - U+76BF]

קטגוריה:שורשים (כתב סיני)
קריינדל שטיינהארט

הרבנית קריינדל שטיינהארט (נפטרה בה'תקל"א) הייתה אשת רבי יוסף שטיינהארט, ואחותו של רבי ישעיה פיק. מספר חידושי תורה בשמה הובאו בספרי אחיה ובעלה.

== ביוגרפיה ==
לא ידועים פרטים על תולדותיה בכלל, למעט מספר פרטים וחידושים תורניים. נולדה בתחילת המאה השמונה עשרה, לרב לייב מוכיח ברלין, ונישאה לרבי יוסף שטיינהארט. בשער ספר השו"ת שלו "זיכרון יוסף", רבי יוסף משבח את אשתו, .

בתשובה יג (דף טז:) לפני שמביא חידוש בשמה כותב כך, 

== חידושים שנכתבו בשמה ==
* בחומש בראשית שלח יעקב לעשו , רש"י מפרש במקום, "לא נעשיתי שר וחשוב, אלא גר, אינך כדאי לשנוא אותי על ברכות אביך שברכני הוה גביר לאחיך, שהרי לא נתקיימה בי", אריכות לשונו של רש"י תמוהה והמפרשים אכן עמדו בשאלה זו.

:אחיה הרב ישעיה פיק בבאורו לתורה כתב בשם אחותו כך: 

:ההחתם סופר מביא חידוש זה בשמה.
* בעלה הביא בשמה את החידוש הבא:

*האדר"ת מביא מספר חידושים שנכתבו בשמה והוא מוסיף .
*רבי גרשון שטרן כתב בשמה את החידוש הבא, נאמר בפסוק (משלי לא כו) , וביארה הכתוב, שנאמר בגמרא (שבת ל) שהאמורא רבה פתח את שעורו בבדיחה וביאור המפרשים שעשה כן כדי לתת משהו לשטן בכדי שלא יפריע, אך כל זה בגבר שמחויב בלימוד תורה, אך אישה הפטורה מלימוד אינה צריכה לפתוח את לימודה בבדיחה ועל כן נאמר פיה פתחה בחכמה ולא בבדיחה...
*אחיה רבי ישעיה פיק בהגהותיו לספר התשבי כתב בשמה את החידוש הבא, 

== קישורים חיצוניים ==
* הרב ישראל דנדרוביץ, הרבנית שפירקה את האותיות של הגביר ([http://forum.otzar.org/download/file.php?id=111194 להורדה]), קובץ פעמי יעקב, שבט התשע"ג, עמ' קיט-קכד.

== הערות שוליים ==

קטגוריה:יהדות אשכנז
קטגוריה:נשים יהודיות
קטגוריה:רבניות